Ennigaldi-nanna
Ennigaldi-nanna fuit principissa et sacerdos Chaldaea, quae saeculo VI a.C.n. vixit et praesertim tamquam custos antiquissimi musei in mundo commemoratur.

Vita 
Ennigaldi-nanna filia Nabonidi regis Chaldaeorum (quod regnum etiam Imperium Neobabylonicum dicitur) fuit et soror illius Balthasaris qui in capite quinto (convivium Balthasaris) et octavo Libri Danielis nominatur. Nomen eius etiam Bel-shalti-Nannar legebatur.

Anno secundo Nabonidi, seu 554 a.C.n., tamquam summa sacerdos dei Sin in urbe Ur instituta est, quo tempore nomen Sumericum En-nigaldi-nannae accepit, nomen autem eius Accadicum, quo antea usa erat, ignoratur. Circa a. 530 a.C.n. museum in Ur condidit, in quo antiquitates variae Mesopotamiae osservarentur, additis explicationibus bilinguibus (Sumericis et in dialecto quodam Semitico) in cylindris fictilibus scriptura cuneiformi exaratis. Quod museum tamquam omnium antiquissimum haud raro habetur.

Commemoratio 
Spinatrypa ennigaldinannae brachiopodum Devonicum in eius honorem nominatum est.

Notae 

Antiquus Oriens Medius
Babylonii
Incolae Mesopotamiae antiquae
Mesopotamia